钦定古今图书集成/明伦汇编/氏族典/第145卷 > 《廖用贤尚友录》 > 孙霸
## 钦定古今图书集成/明伦汇编/氏族典/第145卷 > 《廖用贤尚友录》 > 孙霸

按《吴志孙霸传》：“霸字子威，和同母弟也。和为太子，霸
为鲁王，宠爱崇特，与和无殊。顷之，和、霸不穆之声闻
于权耳。权禁断往来，假以精学。时全寄吴安、孙奇、杨
竺等阴共附霸，图危太子。谮毁既行，太子以败，霸亦
赐死。二子基、壹。五凤中封基为吴侯，壹宛陵侯。孙皓
即位，追和、霸旧隙，削基、壹爵土，徙会稽乌伤县。”